Document ID: 32008D0358

РЕШЕНИЕ НА КОМИСИЯТА
от 25 април 2008 година
за изменение на Решение 2005/380/ЕО за съставяне на група от неправителствени експерти по корпоративно управление и дружествено право
(2008/358/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като има предвид че:
(1)
С Решение 2005/380/ЕО беше създадена група от неправителствени експерти по корпоративно управление и дружествено право като орган за анализ, дебати и съвети към Комисията в областта на корпоративното управление и дружественото право. Решение 2005/380/ЕО се прилага до 27 април 2008 г.
(2)
Експертните съвети на групата бяха ценни особено по отношение на текущите инициативи на Комисията в областта на дружественото право и корпоративното управление, а именно относно статута на европейското частно дружество и за опростяването на дружественото право, предвидени в законодателната и работна програма на Комисията за 2008 г. (1), както и за оценка на прилагането на съществуващото законодателство в областта на корпоративното управление и дружественото право. Мандатът на групата следва да се удължи до юни 2009 г., за да се осигури непрекъснатост и се подпомогне успешното завършване на посочените проекти.
(3)
Важно е да се осигури предоставянето на обективни експертни съвети от членовете на групата.
(4)
Личните данни на членовете на групата следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (2).
(5)
Решение 2005/380/ЕО следва да бъде съответно изменено,
РЕШИ:
Член единствен
Решение 2005/380/ЕО се изменя, както следва:
1.
В член 3 се добавя следният параграф:
„Всяка година членовете подписват заявление да действат в обществен интерес и декларация за отсъствието или наличието на интерес, който би могъл да повлияе на тяхната обективност.“
2.
В член 5 се добавя следният параграф:
„Имената на членовете се записват, обработват и публикуват в съответствие с Регламент (ЕО) № 45/2001 на Европейския парламент и Съвета (3).
3.
Член 9 се заменя със следния текст:
„Настоящото решение се прилага до 30 юни 2009 г.“
Съставено в Брюксел на 25 април 2008 година.

Labels: 4
9
15